OpenLLM-France/wikimedia huggingface dataset:
# Francesc Bañeras

Francesc Bañeras (Barcelona, 1786 - Santiago de Compostel·la, 1863) fou un flautista i compositor català.
Exercí com a músic major de l'exèrcit durant un cert temps, fins que l'hagué d'abandonar per haver-se negat a interpretar l'himne de Ferran VII, el Trágala. Fou contractat com a primer flautista pel Teatro alla Scala de Milà. Ocupà la mateixa plaça a la catedral de Santiago de Compostel·la a partir de 1831, i fou mestre de música del convent de San Martín.
Se li atribueix l'Himno de Riego i compongué un drama sacre amb textos de poetes gallecs, Canciones al nacimiento de Nuestro Señor Jesucristo. Publicà Explicaciones de música para la enseñanza.

## Referències

* ↑ «Francesc Bañeras». Gran Enciclopèdia Catalana. Barcelona: Grup Enciclopèdia Catalana.
# Consolat General de Xile a Barcelona

El Consolat General de Xile a Barcelona és la missió diplomàtica de Xile a la ciutat de Barcelona. La seu es troba als números 357-359 del carrer del Consell de Cent, al barri de la Dreta de l'Eixample.
La jurisdicció del consolat abasta Andorra, Catalunya, les Illes Balears, el País Valencià, la Regió de Múrcia, Aragó, Navarra, La Rioja, el País Basc i Cantàbria. D'ençà del febrer del 2021, el cònsol general és Jaime Eduardo Ferraz Avarena.
Durant la dictadura militar de Pinochet, es van produir manifestacions prodemocràtiques davant del consolat. A mitjans de juliol de 1986, manifestants prodemocràtics van ocupar el Consolat durant dues hores fins que van ser desallotjats per la Policia Nacional espanyola. El motiu més immediat de la protesta fou les vuit persones assassinades en les vagues generals de 2 i 3 de juliol que es van celebrar al Xile. L'ocupació es va saldar amb cinc manifestants detinguts. El 10 de setembre de 1986, el consolat tornà a ser indret d'una petita protesta en contra de la dictadura xilena.

## Referències

* ↑ «Organismes». Generalitat de Catalunya. [Consulta: 28 setembre 2021].
* ↑ «Consolat General de Xile». Ajuntament de Barcelona. [Consulta: 28 setembre 2021].
* ↑ «Jurisdicción» (en castellà). Ministeri de Relacions Exteriors de Xile. [Consulta: 28 setembre 2021].
* ↑ Chile, Ministerio de Relaciones Exteriores de. «Asume nuevo Cónsul General de Chile en Barcelona» (en castellà). [Consulta: 2 setembre 2023].
* ↑ «Lista Consular» (pdf) (en castellà). Ministeri d'Assumptes Exteriors, Unió Europea i Cooperació espanyol, 01-08-2023. Arxivat de l'original el 2 setembre 2023. [Consulta: 2 setembre 2023].
* 1 2 «Ocupación de los Consulados de Chile en Barcelona, Madrid y Bilbao» (en castellà) p. 9. Lavanguardia.com, 18-07-1986. [Consulta: 8 octubre 2021].
* ↑ «Protestas ante cuatro consulados de Chile en España» (en castellà). ElPaís.com, 09-09-1986.
# Grup del beril

El grup del beril és un grup de minerals de la classe dels silicats, format per sis minerals ciclosilicats que tenen semblança química al beril. Les espècies que l'integren són: avdeevita, bazzita, beril, johnkoivulaïta, pezzottaïta i stoppaniïta. Totes elles cristal·litzen en el sistema hexagonal excepte la pezzottaïta, que ho fa en el trigonal. Alguns autors també inclouen en aquest grup la indialita, amb fórmula: Mg₂Al₃(AlSi₅O$_{18}$).
| Espècie | Fórmula |
| Avdeevita | (Na,Cs)(Be₂Li)Al₂(Si₆O$_{18}$) |
| Bazzita | Be₃Sc₂(Si₆O$_{18}$) |
| Beril | Be₃Al₂(Si₆O$_{18}$) |
| Johnkoivulaïta | Cs[Be₂B]Mg₂Si₆O$_{18}$ |
| Pezzottaïta | Cs(Be₂Li)Al₂(Si₆O$_{18}$) |
| Stoppaniïta | Be₃Fe3+ 2(Si₆O$_{18}$) |
Segons la classificació de Nickel-Strunz, els minerals del grup del beril pertanyen a "09.CJ - Ciclosilicats amb enllaços senzills de 6 [Si₆O$_{18}$]$^{12-}$ (sechser-Einfachringe), sense anions complexos aïllats» juntament amb els següents minerals: indialita, cordierita, sekaninaïta, combeïta, imandrita, kazakovita, koashvita, lovozerita, tisinalita, zirsinalita, litvinskita, kapustinita, baratovita, katayamalita, aleksandrovita, dioptasa, kostylevita, petarasita, gerenita-(Y), odintsovita i mathewrogersita.
Als territoris de parla catalana ha estat trobat beril a la Catalunya Nord: Mas Cristina, a Argelers (Rosselló); Mas de les Abelles, a Banyuls de la Marenda (Rosselló); camp de pegmatites de Cotlliure (Rosselló); Castell de Vernet (Conflent); Prats-Balaguer, a Fontpedrosa (Conflent); Sant Martí de Fenollet (Fenolleda); i Vernet (Conflent). A Catalunya només ha estat descrita al Cap de Creus (Alt Empordà).

## Referències

* ↑ «Beryl Group» (en anglès). Mindat. [Consulta: 16 maig 2021].
* ↑ Bareche, Eugeni. Els minerals de Catalunya. Segle XX. Museu Mollfulleda de Mineralogia - Grup Mineralògic Català, 2005 [Consulta: 16 maig 2021].
# Konderita

La konderita és un mineral de la classe dels sulfurs. Rep el nom del massís de Konder (Rússia), la seva localitat tipus.

## Característiques

La konderita és un sulfur de fórmula química Cu₃Pb(Rh,Pt,Ir)₈S$_{16}$. Va ser aprovada com a espècie vàlida per l'Associació Mineralògica Internacional l'any 1983. Cristal·litza en el sistema hexagonal. La seva duresa a l'escala de Mohs és 5,5.
Segons la classificació de Nickel-Strunz, la konderita pertany a «02.D - Sulfurs metàl·lics, amb proporció M:S = 3:4» juntament amb els següents minerals: bornhardtita, carrol·lita, cuproiridsita, cuprorhodsita, daubreelita, fletcherita, florensovita, greigita, indita, kalininita, linneïta, malanita, polidimita, siegenita, trüstedtita, tyrrel·lita, violarita, xingzhongita, ferrorhodsita, cadmoindita, cuprokalininita, rodostannita, toyohaïta, brezinaïta, heideïta, inaglyita i kingstonita.

## Formació i jaciments

Va ser descoberta al massís alcalí ultrabàsic de Konder, situat al Camp d'Aldan, al krai de Khabàrovsk (Districte Federal de l'Extrem Orient, Rússia). També ha estat descrita al dipòsit de PGE de Kirakkajuppura (Lapònia, Finlàndia) i a Goodnews Bay (Alaska, Estats Units). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Konderite» (en anglès). Mindat. [Consulta: 3 juliol 2019].
# Creixement en taca d'oli

El creixement en taca d'oli és un model d'ús i ocupació del territori que s'ha estès pel món desenvolupat a partir del darrer quart del segle xx. Aquest model es caracteritza per un creixement extensiu, dispers i de baixa densitat d'edificació que afecta tant els creixements residencials, com els comercials i industrials, i per un elevat consum de territori.
La ciutat de baixa densitat residencial està formada per habitatges unifamiliars amb jardí i s'oposa al model de ciutat compacta típicament mediterrani, amb mescla d'activitats en l'espai i amb densitats moderades. Aquest tipus d'urbanitzacions es caracteritza per uns processos d'estancament demogràfic i suburbanització selectiva, i comporta una sèrie de problemes: més consum de sòl, d'energia i d'aigua, encariment dels serveis públics, segregació social, dificultats de transport i fragmentació dels processos productius.

## Referències

* ↑ «Creixement en taca d'oli». Cercaterm. TERMCAT, Centre de Terminologia.
* ↑ «Diccionari de sociologia». Termcat.
* ↑ «ciutat difusa». GEC. [Consulta: 24 maig 2021].
* ↑ Indovina, Francesco. «Algunes consideracions sobre la "ciutat difusa». Documents d'Anàlisi Geogràfica, [en línia], 1998, Núm. 33, p. 21-32, https://www.raco.cat/index.php/DocumentsAnalisi/article/view/31661 [Consulta: 24-05-2021].
# Gunda Beeg

Gunda Beeg (Alemanya, segle XIX) va ser un dels membres fundadors d'un moviment per reformar el vestit femení entre el segle xix i el segle XX a Alemanya.
Beeg venia d'una família de persones molt actives. El seu avi va ser el fundador del Museu germànic de Nuremberg, el Baró Aufsess. El seu pare era el director del Kunstgewerbe, el Museu de les Arts Industrials de Nuremberg, i la seva mare havia fundat l'Escola professional de la dona de Nuremberg. Begg es va formar a aquesta escola.
Quan va arribar el moment, Beeg va ajudar a impulsar la primera organització alemanya per la millora del vestit de les dones. Ella i altres reformistes del vestit van ser rellevants no només pel que fa a l'evolució estètica i pràctica de la roba de les dones, sinó també per l'emancipació de les dones que van portar a través de la roba.
El servei de telèfon i postal alemany donava feina a més de 25.000 dones. Aquestes dones havien de portar una brusa com a part del seu uniforme obligatori, que a causa del seu disseny els obligava a portar cotilles per sota. Es va constituir un sindicat el 1912, la Unió de les treballadores del telèfon i el telègraf, que es va associar amb l'oficina de reorganització de la vestimenta de Berlín per lluitar per aconseguir canviar l'uniforme. La nova proposta de brusa va ser dissenyada i elaborada per Beeg. Completat el disseny, es va fer servir en una de les oficines de telèfon més importants durant un any per convertir-lo en una "alternativa opcional a l'antiquat". Les dones joves el preferien tant que el suport va ser aclaparador i es va adoptar oficialment com a uniforme de servei civil al final de l'any de prova.

## Publicacions

A més de la seva feina pel que fa a la reforma de vestit, Beeg també va fer un llibre en diversos volums sobre el món de la moda anomenat Lehrbücher der Modenwelt. Va col·laborar amb Hedwig Lechner en el projecte.

## Referències

* 1 2 3 4 5 6 Anthony, Katharine Susan. Feminism in Germany and Scandinavia. Nova York: H. Holt and company, 1915, p. 73–75. OCLC 1317393.
* ↑ Stratigakos, Despina. A Women's Berlin: Building the Modern City. U of Minnesota Press, 2008, p. 7. ISBN 0-8166-5322-4.
* ↑ Beeg, Gunda. Lehrbücher der Modenwelt. Lipperheide, 1885. OCLC 634225768.
# Províncies de Salomó

Les Províncies de Salomó actuals són 9 i es tracta de la divisió territorial de Salomó. La capital del país, Honiara, a l'illa de Guadalcanal, està separada d'aquesta organització i s'administra com a Territori de la capital.

## Història

Durant el protectorat britànic hi havia 12 districtes administratius: Choiseul, Eastern Solomons, Gizo, Guadalcanal, Lord Howe, Malaita, Nggela i Savo, les Illes Rennell i Bellona, Santa Cruz, Shortlands, Sikaiana (Stewart), i Ysabel i Cape Marsh. La capital era Tulagi.
Després de la II Guerra Mundial, es va reorganitzar en 4 districtes, Central, Occidental, Oriental, and Malalaita. Aquests districtes es van dividir en consells. La capital es va traslladar a Honiara i fou l'organització territorial que Salomó tenien en el moment de la independència el 1978.
El 1981 es va reorganitzar l'administració territorial en set províncies: el districte central va donar la província Central, Isabel i Guadalcanal; el districte oriental va donar les províncies de Makira i Temotu; els disctrictes Occidental i Malalaita, van quedar-se igual i se'ls va canviar el nom a província. El 1983 els 22 quilòmetres quadrats de la capital, Honiara, es van extreure de Guadalcanal i es va crear el Territori de la capital, al mateix temps que la ciutat mantenia la capital de la província de Guadalcanal.
Finalment el 1995, Choiseul es va convertir en província a partir d'una part de la província Occidental i Rennell i Bellona es va separar de la província central, d'aquesta manera es va arribar al número 9 actual.

## Taula de províncies

| # | Província | Capital | Superfície (km²) | Població cens 1999 | Població per km² (1999) | Població estimada 2009 |
| 1 | Província Central | Tulagi | 615 | 21,577 | 35.1 | 24,226 |
| 2 | Província de Choiseul | Taro Island | 3,837 | 20,008 | 5.2 | 24,060 |
| 3 | Província de Guadalcanal $^{(1)}$ | Honiara | 5,336 | 60,275 | 11.3 | 79,555 |
| 4 | Província d'Isabel | Buala | 4,136 | 20,421 | 4.9 | 23,209 |
| 5 | Província de Makira-Ulawa | Kirakira | 3,188 | 31,006 | 9.7 | 38,123 |
| 6 | Província de Malaita | Auki | 4,225 | 122,620 | 29.0 | 143,852 |
| 7 | Província de Rennell i Bellona | Tigoa | 671 | 2,377 | 3.5 | 2,174 |
| 8 | Província de Temotu | Lata | 895 | 18,912 | 21.1 | 21,190 |
| 9 | Província Occidental | Gizo | 5,475 | 62,739 | 11.5 | 83,759 |
| n/a | Territori de la Capital | Honiara | 22 | 49,107 | 2,232.1 | 78,190 |
| | Salomó | Honiara | 28,400 | 409,042 | 14.4 | 518,338 |
$^{(1)}$ exclòs el Territori de la capital, Honiara
# Consolat General de Bulgària a Barcelona

El Consolat General de la República de Bulgària a Barcelona (en búlgar: Генерално консулство на Република България в Барселона) és la missió diplomàtica de Bulgària ubicada a la ciutat de Barcelona. Es troba en el número 54 de l'avinguda de la Riera de Cassoles, al districte de Gràcia. D'ençà de l'octubre de 2019, Tsvetelin Rumenov Tsolov és el cònsol general búlgar.

## Referències

* ↑ «Lista Consular» (pdf) (en castellà). Ministeri d'Assumptes Exteriors, Unió Europea i Cooperació espanyol, 01-08-2023. Arxivat de l'original el 2 setembre 2023. [Consulta: 2 setembre 2023].

## Enllaços externs

* Consolat General de Bulgària a Barcelona - Lloc web oficial
# Guany

«Guany» té aquests significats:
* Guany (electrònica), magnitud que expressa la relació entre un senyal de sortida, respecte al senyal d'entrada
* Guany de capital, benefici resultant de la venda d'un actiu financer com accions, obligacions o bens immobles, per un valor superior al seu cost
* Guany o rendiment (finances), retorn que genera una inversió econòmica
* Guany mecànic, magnitud adimensional que indica quant s'amplifica la força aplicada utilitzant un mecanisme per contrarestar una càrrega de resistència
# Jupien

Jupien és un personatge de l'obra A la recerca del temps perdut de Marcel Proust. És sastre, i el seu taller és dins l'hotel de Guermantes.
Descrit com un «home a qui només li agrtaden els vells (homme qui n'aime que les vieux messieurs», el narrador el sorprèn al començament de Sodoma i Gomorra fent l'amor amb Charlus, del qual esdevé a partir d'aleshores el «secretari», i més endavant compra i dirigeix un bordell pel seu propi compte. Aquesta escena és l'ocasió, en l'obra, per a una comparació entre la sexualitat humana i la sexualitat vegetal. Barthes deixa entendre que la inversió que es descriu podria ser un imatge teòrica de la creació proustiana. Deleuze concedeix també un gran paper a aquestes pàgines al seu estudi sobre els nivells de la Recerca, apareguda a Proust et les Signes.
A El temps retrobat, s'ocupa maternalment de Charlus esdevingut senil. La seva neboda, Marie-Antoinette (tot i que l'àvia del narrador, i Proust li-mateix, la descriguin de vegades com la seva filla), modista, està enamorada de Morel, qui l'ha seduïda.

## Intèrprets en adaptacions cinematogràfiques

* Jacques Pieiller a Le Temps retrouvé de Raoul Ruiz (1999)
* Michel Fau a À la recherche du temps perdu de Nina Companeez (2011)

## Notes i referències

* ↑ Una idea de Recerca, apareguda a Investigació de Proust, labor col·lectiva
* ↑ Proust et les signes, Acuites Universitaris de França, París, 1964. - rééd. 2010
# Bruce Venture

Garrett Don Couto, més conegut pel seu nom artístic Bruce Venture (13 de novembre de 1985), és un actor pornogràfic nord-americà.
En diverses ocasions ha esmentat que el nom de Bruce se'l va posar pel seu antic gos i també per Bruce Lee, ja que Venture és fan seu. En canvi, Venture es el nom de l'escola de quan era adolescent.
Després del seu debut en la indústria de la pornografia a l'abril de 2010, amb la companyia Kink, va ser reconegut pel seu estil de seducció apassionat però agressiu en la indústria de l'entreteniment pornogràfic. Això va provocar que més actors s'inspiressin en aquest estil, reestructurant parcialment la indústria del porno occidental. Ràpidament va firmar contractes per a empreses com 21Sextury, Bang Bros, Brazzers, Digital Playground, Evil Angel, Fame Digitals, Hustler Video, Kink.com, Lethal Hardcore, Mega Site Pass, Naughty America, New Sensations, Penthouse, Porn Pros, Premium Pass, Puba, Reality Kings, Vivid Entertainment i més.
El 2013, va protagonitzar la seva primera pel·lícula monogràfica titulada Bruce Venture has a Big Dick de la productora Digital Sin.
Desde que va començar en la indústria del porno el 2010, ha gravat més de 300 vídeos.

## Nominacions de premis

* 2012 Premis AVN @– Millor Actor Masculí
* 2012 Premis XRCO @– Nou Semental
* 2013 Premis AVN @– Intérpret Masculí de l'any
* 2013 Premis XBIZ @– Millor Escena – Vignette Liberación (My Sister’s Hot Friend 25) amb Jessie Voltio
* 2014 Premis AVN @– Millor Escena de Noi/Noia (La Innocència de Juventud 5) amb Adriana Chechik
* 2015 Premis XBIZ @– Millor Escena – (Puro Vol. 1, Airerose Diversión) amb Kacy Camino
* 2015 Premis AVN @– Escena de Noi/Noia (Silueta, Pel·lícules de Nuvies) amb A.J. Applegate

## Referències

* ↑ IAFD Bruce Venture Biography a IAFD (anglès), consultat el 7 de setembre de 2014
* ↑ «Bruce Venture» (en anglès). [Consulta: 4 gener 2021].
* ↑ «AVN AWARDS 2012 – NOMINATIONS». AVNAwards.com. Arxivat de l'original el 8 de maig de 2013.
* ↑ Johnson, Bob. «2012 XRCO Award Nominations Announced». XBIZ.com, 14-02-2012. Arxivat de l'original el 2 de febrer de 2014. [Consulta: 26 gener 2014].
* ↑ «AVN - 2014 AVN Awards Show». Avnawards.avn.com, 18-01-2014. Arxivat de l'original el 14 d'octubre de 2013. [Consulta: 26 gener 2014].
* ↑ «XBIZ Awards 2013 Nominees». , 16-11-2012 [Consulta: 7 juny 2013]. «Còpia arxivada». Arxivat de l'original el 2013-01-01. [Consulta: 4 gener 2021].
* ↑ «AVN - 2014 AVN Awards Show». Avnawards.avn.com. Arxivat de l'original el 26 de gener de 2014. [Consulta: 26 gener 2014].
* ↑ «Archived copy». Arxivat de l'original el 28 d'octubre 2013. [Consulta: 25 febrer 2013].
* ↑ «Archived copy». Arxivat de l'original el 25 de novembre de 2014. [Consulta: 19 abril 2015].

## Enllaços externs

* Bruce Venture a la Internet Adult Film Database (anglès)
# Cuminia

Cuminia és un gènere de plantes perennes d'angiospermes format per quatre espècies que pertany a la família de les lamiàcies. Només conté una espècie acceptada, Cuminia eriantha.

## Referències

* ↑ «Cuminia — The Plant List». [Consulta: 31 desembre 2019].
# Gyula Cseszneky

El comte Gyula István Cseszneky de Milvány et Csesznek (Nagymajor, 1914 -?) va ser un poeta, traductor, polític hongarès.
El 1941, durant la Segona Guerra Mundial, va convertir en conseller de Tomislau II de l'Estat independent de Croàcia.
El setembre de 1943, quan Alemanya nazi va rellevar l'exèrcit italià, se'l va obligar renunciar a causa de la seva herència jueva, i va ser arrestat per la Gestapo, però va aconseguir escapar-se a Hongria.
Després de la guerra, es va escapar amb Aimó d'Aosta a l'Argentina.

## Enllaços externs

* Royal chronologies Arxivat 2007-06-09 a Wayback Machine.
* Hungarian aristocracy
* The Cseszneky de Milvany et Csesznek family
* Balkan Royalty
* A nemlétezők lázadása
# Pseudoeurycea smithi

Pseudoeurycea smithi és una espècie d'amfibi urodel (salamandres) de la família Plethodontidae. És endèmica de Mèxic.
El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Format (química)

Format o metanoat és l'anió carboxilat més simple: és l'ió CHOO$^−$ o HCOO$^−$ (àcid fòrmic) menys un ió d'hidrogen. Un compost format és una sal química o un èster d'àcid fòrmic. Per exemple: etilformat, CH₃CH₂(HCOO); format de sodi, Na(HCOO); format de cesi, Cs(HCOO); metilformat, CH₃(HCOO); metilcloroformat, CH₃OCOCl; trietilortoformat; trimetilortoformat, C₄H$_{10}$O₃.
Viccionari
# Consolat General de Geòrgia a Barcelona

El Consolat General de Geòrgia a Barcelona és la missió diplomàtica de Geòrgia a la ciutat de Barcelona. La seva seu és al número 7 del passeig de Gràcia, al districte de l'Eixample de Barcelona. D'ençà de l'1 de juliol de 2021, el cònsol general és Alexander Chkuaseli.
El consolat es va fundar l'any 2010 i l'estiu de 2021 es va ascendir a Consolat General canviant la seu consolar a l'actual adreça. La seva jurisdicció abasta Catalunya, les Illes Balears, el País Valencià, Aragó, Navarra, el País Basc, Cantàbria i Astúries.

## Referències

* ↑ «Organismes. Generalitat de Catalunya». [Consulta: 29 setembre 2021].
* ↑ «Lista Consular» (pdf) (en castellà). Ministeri d'Assumptes Exteriors, Unió Europea i Cooperació espanyol, 01-08-2023. Arxivat de l'original el 2 setembre 2023. [Consulta: 2 setembre 2023].
* ↑ «Cónsul General» (en castellà). Consulado General de Georgia en Barcelona. [Consulta: 29 setembre 2021].

## Vegeu també

* Ambaixades i consolats ubicats als Països Catalans
# Glendive

Glendive és una població dels Estats Units a l'estat de Montana. Segons el cens del 2000 tenia 4.729 habitants.

## Demografia

Segons el cens del 2000, Glendive tenia 4.729 habitants, 1.983 habitatges, i 1.229 famílies. La densitat de població era de 548,3 habitants per km².
Dels 1.983 habitatges en un 27,4% hi vivien nens de menys de 18 anys, en un 50,7% hi vivien parelles casades, en un 8,3% dones solteres, i en un 38% no eren unitats familiars. En el 34,2% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,86.
Per edats la població es repartia de la següent manera: un 21,7% tenia menys de 18 anys, un 10,6% entre 18 i 24, un 23,3% entre 25 i 44, un 23,6% de 45 a 60 i un 20,7% 65 anys o més.
L'edat mediana era de 42 anys. Per cada 100 dones de 18 o més anys hi havia 91,6 homes.
La renda mediana per habitatge era de 30.943 $ i la renda mediana per família de 40.313 $. Els homes tenien una renda mediana de 30.977 $ mentre que les dones 20.132 $. La renda per capita de la població era de 15.544 $. Aproximadament l'11,6% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glendive». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Glendive». American Fact Finder. Oficina del Cens dels Estats Units, 12-01-2010.
# Jupiter's Moon

Jupiter's Moon (Jupiter holdja en hongarès) és una pel·lícula hongaresa de 2017 dirigida per Kornél Mundruczó. Va competir per la Palma d'Or al Festival de Cinema de Canes de 2017 i va guanyar el Premi a la millor pel·lícula al Festival Internacional de Cinema Fantàstic de Catalunya el mateix any. Es tracta d'un film dramàtic amb tocs de fantasia, que tracta de la crisi dels refugiats a Europa.

## Repartiment

* Merab Ninidze - Gabor Stern
* György Cserhalmi - László
* Mónika Balsai - Vera
* Zsombor Jéger - Aryan Dashni
* Péter Haumann
* Tamás Szabó Kimmel

## Referències

* ↑ «'Jupiter's Moon' es la ganadora de la mejor película del Festival de Sitges 2017». La Vanguardia.
* ↑ «El superheroi refugiat de 'Jupiter's moon' triomfa al Festival de Sitges». Ara.cat.
# Bruce Wilson

Bruce Wilson (Vancouver, 20 de juny de 1951) és un exfutbolista canadenc de la dècada de 1980.
Fou 57 cops internacional amb la selecció del Canadà, amb la qual participà en el Mundial de 1986. Pel que fa a clubs, destacà a Vancouver Whitecaps, Chicago Sting, New York Cosmos i Toronto Blizzard.
Un cop retirat fou entrenador a la University of Victoria Vikes.
El 2000 fou inclòs al Canadian Soccer Hall of Fame i el 2003 al U.S. Soccer Hall of Fame.

## Referències

* ↑ «Association announces All-Time Canada XI - men's team - Canada Soccer». Arxivat de l'original el 2012-11-27. [Consulta: 11 abril 2019].
* ↑ «University of Victoria». Arxivat de l'original el 2018-07-28. [Consulta: 11 abril 2019].
* ↑ «National Soccer Hall of Fame Announces Induction Class of 2003».
* ↑ Canada Soccer Hall of Fame profile
* ↑ National Soccer Hall of Fame (in America)